A BIZOTTSÁG HATÁROZATA
(2008. július 31.)
a „Biztonság és a szabadságjogok védelme” általános program keretében a „Bűnmegelőzés és a bűnözés elleni küzdelem” egyedi program alapján, az áldozattá válással kapcsolatos felmérési modul fordításához és teszteléséhez nyújtott támogatások odaítéléséről
(2008/679/IB)
AZ EURÓPAI KÖZÖSSÉGEK BIZOTTSÁGA,
tekintettel az Európai Unióról szóló szerződésre,
tekintettel a „Biztonság és a szabadságjogok védelme” általános program keretében a 2007-2013-as időszakra a „Bűnmegelőzés és a bűnözés elleni küzdelem” egyedi program létrehozásáról szóló, 2007. február 12-i 2007/125/IB tanácsi határozatra (1) és különösen annak 7. cikke (6) bekezdésére,
mivel:
(1)
A Bizottság 2007. április 16-án elfogadta a „Biztonság és a szabadságjogok védelme” általános program keretében a „Bűnmegelőzés és a bűnözés elleni küzdelem” egyedi programra vonatkozó éves munkaprogramot (2).
(2)
A „Bűnmegelőzés és a bűnözés elleni küzdelem” program keretében 2007 februárjában a keretprogramban részt vevő partnerekre vonatkozó felhívást tettek közzé.
(3)
Az áldozattá válással kapcsolatos felmérési modul fordítására és tesztelésére vonatkozó egyedi ajánlattételi felhívást 2007. augusztus 16-án küldték el a keretprogramban részvételre kiválasztott összes partnernek, akik a bűnözéssel és a büntető igazságszolgáltatással kapcsolatos statisztikák elnevezésű opciót választották.
(4)
2007. november 6-án, 2007. november 22-én és 2007. december 17-én egy értékelő bizottság ült össze, és a támogatások odaítélését az áldozattá válással kapcsolatos felmérési modul fordításához és teszteléséhez ajánlotta.
(5)
Az e határozatban előírt intézkedések összhangban vannak az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (3).
(6)
Az e határozatban előírt intézkedések összhangban vannak a 2007/125/IB tanácsi határozat 8. cikke szerint létrehozott bizottság véleményével,
A KÖVETKEZŐKÉPPEN HATÁROZOTT:
Egyetlen cikk
A mellékletben említett támogatásokat összesen 1 540 170,39 EUR értékben hagyják jóvá.
Kelt Brüsszelben, 2008. július 31-én.